CELEX: 32008R1220
Language: sk
Date: 2008-12-08 00:00:00
Title: Nariadenie Komisie (ES) č. 1220/2008 z  8. decembra 2008 , ktorým sa mení a dopĺňa nariadenie (ES) č. 950/2006, ktorým sa na hospodárske roky 2006/2007, 2007/2008 a 2008/2009 ustanovujú vykonávacie opatrenia na dovoz a rafináciu produktov zo sektora cukru v rámci určitých colných kvót a preferenčných dohôd

9.12.2008   
            
            
               SK
            
            
               Úradný vestník Európskej únie
            
            
               L 330/5
            
         
      NARIADENIE KOMISIE (ES) č. 1220/2008
   z 8. decembra 2008,
   ktorým sa mení a dopĺňa nariadenie (ES) č. 950/2006, ktorým sa na hospodárske roky 2006/2007, 2007/2008 a 2008/2009 ustanovujú vykonávacie opatrenia na dovoz a rafináciu produktov zo sektora cukru v rámci určitých colných kvót a preferenčných dohôd
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 148 ods. 1 v spojení s článkom 4,
   keďže:
   
               (1)
            
            
               Podľa nariadenia Rady (ES) č. 1217/2008 z 8. decembra 2008, ktorým sa mení a dopĺňa príloha I k nariadeniu Rady (ES) č. 1528/2007 s cieľom doplniť Zambijskú republiku do zoznamu regiónov alebo štátov, ktoré ukončili rokovania (2), sa Zambijská republika stáva jednou z prijímajúcich krajín colnej kvóty na dodatočný cukor podľa DHP uvedenej v kapitole VIIIa nariadenia Komisie (ES) č. 950/2006 (3).
            
         
               (2)
            
            
               Nariadenie (ES) č. 950/2006 by sa preto malo zodpovedajúcim spôsobom zmeniť a doplniť.
            
         
               (3)
            
            
               Nariadenie (ES) č. 1217/2008 nadobúda účinnosť dňom jeho uverejnenia. Toto nariadenie by malo nadobudnúť účinnosť dňom jeho uverejnenia, aby prevádzkovatelia mohli od toho dátumu požadovať dovozné povolenia na cukor pochádzajúci zo Zambijskej republiky v súlade s colnými kvótami na dodatočný cukor podľa DHP.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Nariadenie (ES) č. 950/2006 sa mení a dopĺňa takto:
   
               1.
            
            
               V článku 31a sa prvá zarážka nahrádza takto:
               
                           
                                       „—
                                    
                                    
                                       Komory, Madagaskar, Maurícius, Seychely, Zambia, Zimbabwe
                                    
                                 
                        
                           75 000 ton“.
                        
                     
         
               2.
            
            
               V prílohe I v časti „Poradové čísla pre dodatočný cukor podľa DHP“ sa riadok vzťahujúci sa na poradové číslo 09.4431 nahrádza takto:
               
                           Tretia krajina
                        
                        
                           Poradové číslo
                        
                     
                           „Komory, Madagaskar, Maurícius, Seychely, Zambia, Zimbabwe
                        
                        
                           09.4431“.
                        
                     
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. decembra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Pozri stranu 1 tohto úradného vestníka.
   
      (3)  Ú. v. EÚ L 178, 1.7.2006, s. 1.